Document ID: 32006R1929

32006R1929
L 406/8
SLUŽBENI LIST EUROPSKE UNIJE
23.10.2006.
UREDBA VIJEĆA (EZ) br. 1929/2006
od 23. listopada 2006.
o provedbi Sporazuma u obliku razmjene pisama između Europske zajednice i Urugvaja u skladu s člankom XXIV. 6 Općeg sporazuma o carinama i trgovini (GATT-a) iz 1994., o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredbom Vijeća (EEZ) br. 2658/87 (1) uspostavljena je nomenklatura roba, dalje u tekstu „kombinirana nomenklatura” te su utvrđene konvencionalne carinske stope Zajedničke carinske tarife.
(2)
Odlukom 2006/997/EZ (2) o sklapanju Sporazuma u obliku razmjene pisama između Europske zajednice i Urugvaja, Vijeće je, u ime Zajednice, odobrilo prethodno navedeni Sporazum, s ciljem završetka pregovora pokrenutih u skladu s člankom XXIV. 6 GATT-a iz 1994.,
DONIJELO JE OVU UREDBU:
Članak 1.
Prilog 7. odjeljak III. dio tri (kvote WTO-a otvaraju nadležna tijela Zajednice) Priloga I. Uredbi (EEZ) br. 2658/87 mijenja se kako slijedi:
(1)
Pod oznakom KN 0201 30 00, opis stope carinske kvote 4 000 tona „Visokokvalitetno meso bez kostiju, svježe, rashlađeno ili smrznuto: Komadi govedine posebne ili dobre kvalitete dobiveni isključivo od životinja s ispaše s ne više od 460 kilograma žive vage pri klanju, nazivaju se ‚posebno pakirano goveđe meso’. Ti komadi mogu biti označeni slovima ‚sc’ (‚special cuts’ - posebni komadi)” i zamjenjuju se sa:
„Visokokvalitetno meso od životinja vrste goveda bez kostiju, svježe, rashlađeno ili smrznuto”.
(2)
Pod „Ostali uvjeti” umeće se sljedeći tekst: „Država dobave: Urugvaj”.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 23. listopada 2006.

Labels: 3
15
17
18